Eastertsjerke (De Wylp)

De Eastertsjerke is de eardere grifformearde tsjerke en de hjoeddeiske tsjerke fan de PKN-gemeente fan De Wylp, Grinslân.

 Skiednis 
Yn 'e Wylp ûntstie earst yn 1871 in ôfskieden gemeente. Foar dy tiid hearden de leden fan 'e gemeente by de Kristlik-Grifformearde gemeenten fan Haulerwyk en Mearum. De gemeente bestie mar njoggen jier en waard doe wer opheft. Dêrnei tsjerkten de measte Wylpsters yn Mearum, mar troch evangelisaasje woeks it tal grifformearden yn De Wylp stadichoan en op 16 oktober 1897 koe fanút Mearum op 'e nij in grifformearde gemeente ynstituearre wurde. It evangelisaasjelokaal oan 'e Easterwei waard letter te lyts en yn 1923 waard in nije tsjerke iepene, de hjoeddeiske Eastertsjerke. It tal gemeenteleden bleau yn 'e rin fan de tiid tanimmen, oant hast 700 leden healwei de jierren 1980. Dêrnei naam it ledetal stadichoan ôf.Gereformeerdekerken.infoGereformeerdekerken.info  

 PKN 
Yn 2015 fusearre de Grifformearde en Herfoarme gemeente fan Sigerswâld en De Wylp ta de Protestanske gemeente De Wylp-Sigerswâld. Besletten waard om de eardere grifformearde Eastertsjerke oan te hâlden en de Herfoarme tsjerke te ferkeapjen.Gereformeerdekerken.info. Op snein 19 novimber 2017 waard der foar it lêst in tsjinst yn 'e Herfoarme tsjerke holden.Side tsjerklike gemeente

 Oargel 
It oargel fan 'e Eastertsjerke waard yn 1978 boud troch N.D. Slooff & Soan (Ouderkerk aan den IJssel).Reliwiki, oproppen 29.03.2018 

Kategory:De Wylp
Kategory:Sigerswâld
Kategory:Tsjerkegebou yn Westerkertier
Kategory:Bouwurk út 1923
Kategory:Protestantsk tsjerkegebou yn Nederlân